**ELŐTERJESZTÉS**

BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2022. december 8-ai**

**rendkívüli nyilvános ülésére**

**Tárgy:**

**2023-2024. tanév körzethatár tervezetről tájékoztatás**

**Előadó:**

**Druskoczi Tünde polgármester**

**Tisztelt Képviselőtársaim!**

A Siófoki Tankerületi Központ a mellékelt TK/142/02965-39/2022. számú átiratával kereste meg önkormányzatunkat. A korábbi felvételi körzetek megállapításával kapcsolatos véleménykérést követően elkészült az iskolai felvételi körzethatárok tervezete a 2023/2024-as tanév vonatkozásában.

A nevelési-oktatási intézmények működéséről és a köznevelési intézmények névhasználatáról szóló 20/2012.(VIII.31.) EMMI rendelet 24.§ (1) bekezdése szerint a felvételi körzetek megállapításához az illetékes tankerületi központ minden év október 15. napjáig beszerzi az illetékességi területén található települési önkormányzatok véleményét, amely tartalmazza a település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszámát intézményi és tagintézményi bontásban. Az illetékes tankerületi központ december 1-jéig tájékoztatja a települési önkormányzatokat, az illetékességi területén működő általános iskolákat a kijelölt körzetek tervezetéről.

Erre tekintettel a melléklet 3. oldalán található **Balatonberény település, amely esetben a Balatonkeresztúri Festetics Kristóf Általános Iskola lett a felvételi körzet kijelölve 2023/24-es tanévtől felmenő rendszerben.**

**Balatonberény Község Önkormányzat Képviselő-testületének**

**…/2022.(XII.8. ) képviselő-testületi határozata**

**a 2023-2024. tanév körzethatár tervezetének megismeréséről**

**Balatonberény** Község Önkormányzat Képviselő-testülete megismerte a Siófoki Tankerületi Központ TK/142/02965-39/2022 **számú átiratát, és Balatonberény település esetében a kijelölt Balatonkeresztúri Festetics Kristóf Általános Iskola feladatellátási hellyel egyetért felmenő rendszerben 2023/24-es tanévtől, illetve a Balatonszentyörgyi Dobó István Általános Iskola 2029/2030-as tanévig történő kimenő rendszerű kijelölésével.**

Határidő: Siófoki Tankerületi Központ értesítése döntést követő 8 nap

Felelős: Druskoczi Tünde polgármester

**Balatonberény, 2022. 12. 01.**

Druskoczi Tünde sk.

polgármester